1. Мәҡәлдең дауамын яҙығыҙ**:Белдең-бер һүҙ, белмәһәң – мең һүҙ**. Белмәйем – бер һүҙ, беләм – мең һүҙ .
2. Телмәр эшмәкәрлегенең дүрт төрѳ**: һөйләү, тыңлап аңлау, уҡыу, яҙыу.**
3. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)*

**Был һүҙҙәр пассив һүҙлек ҡатламына инә.**

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* **Билдәләнгән һүҙҙәр шиғырҙа һѳйләмдең баш киҫәге (хәбәре) булып килә.**

1. Ҡылымдарҙы табып, затын билдәләгеҙ.

*Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин)

**Йырлай алмам, йәшәй алмам – 1-се зат, берлектә**

**Үҫкән – 3-сѳ зат, берлектә**

 **Булайым – 1-се зат, берлектә**

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр **бәйләүестәр** атала.
2. Тыныш билдәләрен ҡуйығыҙ, аңлатығыҙ**: ғилем- ҡош, аҡыл -ҡанат. (Эйә менән хәбәр араһында һыҙыҡ ҡуйыла)**
3. *Болон сәскәләрен һыйпап үтәм,*

*Ҡапыл күрәм: алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ.

**Әллә нимә - билдәһеҙлек алмашы, шул – күрһәтеү алмашы**

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).

 **Һөйләмдең йөкмәткеһенә асыҡлыҡ индереүсе инеш һөйләм йәйәләр эсенә алынған.**

1. ***Көнөн*** *яуа,* ***төнөн*** *яуа,*

 *Аҙна яуа бер тоташтан,*

 *Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

 **Аҫтына һыҙылған һүҙҙәр антонимдар тип атала.**

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.*  **Бирелгән һөйләмдәр бер составлы, атама һөйләмдәр .**
2. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов**). Һөйләмдәге аҫтына һыҙылған һүҙҙәр ҡылым һүҙ төркөмөнән килгән.**
3. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). Сифаттарҙы табығыҙ, мәғәнәләрен аңлатығыҙ.

**Зәңгәр һауа, күк – предметтың тѳҫѳ; тын кис, яҡты таң, ғорур имән, нескә тал, – предметтың күренешен аңлата.**

1. Йомаҡтарҙың яуаптарын яҙығыҙ:

А)Өфөнөң уртаһында нимә тора? Ф хәрефе.

Б) Дәрес аҙағы ни менән бөтә? С хәрефе менән.

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә? **Ете ҡош. (тауыҡ менән әтәс йѳҙә белмәй)**

15. ***Унлап, һигеҙләп*** һандарының төрөн билдәләгеҙ? **Улар сама һандары.**

16. Биш ***баш*** умарта, ете ***дана*** китап. **Билдәләнгән һүҙҙәр нумератив һүҙҙәр тип атала.**

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай? **Был яһалма рәүештәр (-са,сә; ­-ҙай, ­-ҙәй; -н,- ен ялғауҙары ҡушылып яһалған).**

18. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ? **Ҡураҙа уйнауы бик ауыр. Унда тын юллары таҙа булған кешеләр генә уйнай ала.**

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә***. Улар фразеологик берәмектәр тип атала.**

20. *Айыу майы һөртөү.* **Мәғәнәһе – йәшереп алыу, урлау, сәлдереү.**